Turkiy tilli davlatlar hamkorlik Kengashini tuzish to‘g‘risidagi bitim ratifikatsiya qilindi

Turkiy tilli davlatlar hamkorlik Kengashini tuzish to‘g‘risidagi Naxichevan Bitimini (Naxichevan, 2009 yil 3 oktyabr) ratifikatsiya qilish haqidagi qonun 2019 yilning 14 sentyabrida prezident tomonidan imzolandi. Bu haqda «Huquqiy axborot» kanali orqali xabar berildi.
Eslatib o‘tamiz, Turkiy tilli davlatlar hamkorlik Kengashi xalqaro hukumatlararo tashkilot bo‘lib, faoliyatining asosi turkiy tilli mamlakatlar o‘rtasida do‘stlik va qo‘shnichilikni mustahkamlash, hududda va jahonda tinchlikni saqlash, xavfsizlik va o‘zaro ishonchni mustahkamlashga qaratilgan.